Böhlen

Böhlen je sakske městačko w Lipšćanskim wokrjesu. Nadeńdźe so 16 kilometrow južnje Lipska w něhdyšim Srjedźoněmskim brunicowym rewěrje a ma něhdźe 7.000 wobydlerjow. Přez Böhlen ćeče rěčka Plesna.

Kónčina bě hižo w 7. lětstotku wot Serbow wobsydlena, sydlišćo naspomni so pak hakle w lěće 1353 prěni raz jako sydło knjeza Otto de Belen. Mjeno pochadźa wot serbskeho słowa běły. Měšćanske prawa ma Böhlen hakle wot lěta 1964.

Na teritoriju města nadeńdźetej so brunicowa milinarnja Lippendorf a chemiski zawod firmy Dow Chemical.

 Žórła 

 Wotkazaj 



Kategorija:Město w Sakskej
Kategorija:Sydlišćo při Plesnje
Kategorija:Prěnje naspomnjenje 1353